अगले एक घंटे में, हम उन दस खिलाड़ियों के नाम उजागर करेंगे
जो 1992 ओलंपिक्स में अमरीका का प्रतिनिधित्व करेंगे।
कई लोग इस बारे में सोच रहे हैं कि कौन खेलेगा और कौन नहीं।
मैं पहले से ही सोच रहा था कि मेरा अगला क़दम क्या होगा…
अर्विन "मैजिक" जॉनसन
…जब कमिश्नर स्टर्न ने मुझे फ़ोन किया और कहा,
"ए, अर्विन। हम चाहते हैं कि तुम ओलंपिक्स में खेलो।"
अगर आप एक टीम बनाना चाहते हैं,
तो उसकी शुरुआत एक महान टीम लीडर से करनी चाहिए।
और उस खिलाड़ी से बेहतर कौन हो सकता है जिसने अपनी टीम को पाँच एनबीए चैंपियनशिप तक पहुँचाया हो?
मैजिक जॉनसन।
मैं इतना उत्तेजित हो गया, तो हमने इस पर चर्चा की।
और फिर उन्होंने कहा, "पर हमें एक समस्या हो रही है।"
और मैंने पूछा, "क्या समस्या?"
"लैरी और माइकल।"
हाँ, मैंने लैरी को फ़ोन किया, और कहा, "सुनो, एलबी। यह हमारा आख़िरी प्रदर्शन होगा।
हमें खेलना होगा। तुम्हें खेलना होगा।"
मैंने उससे कहा कि शायद मैं नहीं खेलूँगा।
मैं बस यह सीज़न ख़त्म करने की कोशिश में हूँ।
पता नहीं मैं भाग लूँगा या नहीं।
लैरी बर्ड
उसने कहा, "अर्विन, मेरी पीठ," और "पता नहीं।"
मैंने कहा, "तुम्हें बस कोने में खड़े रहना है
या की में खड़े रहना है।
तुम्हें कुछ करने की ज़रूरत नहीं है। मैं तुम्हें बॉल पास करूँगा।
तुम बस शूट करना और पॉइंट बनाना।"
"तुम अब भी वह कर सकते हो, है न?"
"वह तो मैं आँखें मूँदकर भी कर सकता हूँ, हाँ।"
मुझे भाग लेना ही था।
चाहे मैं खेल पाता या नहीं, मुझे उस टीम में शामिल होना ही था।
आख़िरकार, उसने हाँ कहा।
और फिर माइकल को मनाना काफ़ी मुश्किल था।
माइकल, क्या आपने यह तय किया है कि
आप ओलंपिक्स में खेलेंगे या नहीं?
ज़रूर खेलना चाहूँगा, पर अभी मैं शिकागो बुल्स के लिए जो कर रहा हूँ,
शायद उससे मेरा ध्यान भटक जाएगा।
इसलिए अभी, मुझे नहीं लगता कि मैं भाग लूँगा।
मैंने कहा, "सुनो।
मैं हमेशा से तुम्हारे और लैरी के साथ खेलना चाहता था।
और हम एक-दूसरे के साथ काफ़ी मज़े करेंगे
क्योंकि हमने कभी इस तरह साथ समय नहीं बिताया है।"
मुझे उसे थोड़ा मनाना पड़ा, पर आख़िरकार उसने हाँ कहा।
ड्रीम टीम।
ऐसी बास्केटबॉल मशीन जिसमें मैजिक और माइकल और इविंग और बर्ड जैसे नाम शामिल हैं।
एनबीए के बेहतरीन खिलाड़ी।
विलो बे होस्ट, एनबीए इनसाइड स्टफ़ 1991-1998
यह रोमांचक था क्योंकि वे बेहद प्रसिद्ध और प्रतिभावान थे।
पूरी दुनिया उत्तेजित हो गई थी।
बार्सिलोना 1992
वह बार्सिलोना में शोटाइम वाला दौर ले आए थे।
रॉबिन रॉबर्ट्स
मैजिक! मैजिक!
मैजिक के पल - यू.एस. बास्केटबॉल स्टार ने स्पेन का दिल जीता
मैं नहीं चाहता था कि अन्य नौ खिलाड़ी यह सोचें कि उन्हें मेरी कमज़ोरी की
भरपाई करनी पड़ेगी।
और इसलिए, उन अभ्यासों के दौरान मैंने अपनी ज़िंदगी का सबसे बेहतरीन
बास्केटबॉल खेला।
वह एक मासूम हत्यारा जैसा था।
चार्ल्स बार्क्ली
वह हर दिन आमने-सामने की लड़ाई जैसा था।
वह साबित करना चाहता था कि वह लौट आया था।
मैं उसे साबित करना चाहता था कि अब नए खिलाड़ी आ गए थे।
माइकल जॉर्डन
हमने काफ़ी समय साथ बिताया, और शायद इससे हम सब के बीच रिश्ता गहरा हुआ।
स्पाइक ली दोस्त और फ़िल्म निर्माता
मैं बार्सिलोना में मैजिक, चार्ल्स बार्क्ली और एमजे के साथ ताश खेल रहा था।
यह ऐसा था मानो कुछ भाई मिलकर बकवास बातें कर रहे थे।
क्योंकि शायद माइकल सबसे ज़्यादा बकवास करता है,
और मैजिक को वह बिल्कुल पसंद नहीं था।
वहाँ हम दो प्रतिस्पर्धी खिलाड़ी थे जो हारना नहीं चाहते थे।
हम खेलने वाले थे।
हम कड़ा मुक़ाबला करने वाले थे, और मैं वहाँ जीतने गया था।
ड्रीम टीम स्वर्ण पदक के लिए क्रोएशिया का मुक़ाबला करेगी
अमरीका के लिए यह ड्रीम टीम है। पर वे विरोधियों के लिए दुःस्वप्न हैं।
अगर हम तीव्रता का यह स्तर बनाए रख सकें,
तो मुझे लगता है कि हमारे पास जीतने की अच्छी संभावना है।
इसमें कोई शक़ नहीं है कि '92 ओलिंपिक टीम में
मैजिक सबसे ख़ास हिस्सा था।
जैसा कि अपेक्षित था, उन्होंने यहाँ बार्सिलोना में स्वर्ण पदक जीता लिया है।
मुझे ख़ुद को यह विश्वास दिलाने के लिए ड्रीम टीम की ज़रूरत थी कि,
"ए, अर्विन, तुम ठीक रहोगे।
तुम यहाँ लंबे समय के लिए मौजूद रहोगे।
तुम अब भी खेल सकते हो। तुम्हारा शरीर ठीक है।"
क्योंकि तब तक मैं दवा का आदी हो चुका था।
वह उन लाखों लोगों में आत्मविश्वास जगा रहा था…
ऐडम सिल्वर एमबीए कमिश्नर
…जो उसी बीमारी से ग्रस्त थे,
जो मैजिक को वहाँ इतने ऊँचे स्तर पर खेलते हुए देख रहे थे।
और उसी समय के, पल के दौरान,
मैजिक ने डेविड के साथ लीग में वापसी की इच्छा के बारे में चर्चा शुरू कर दी थी।
जब आप खेलना छोड़ते हैं, आप केवल गेम नहीं छोड़ रहे होते हैं।
आप अपने दल को भी छोड़ते हैं।
और मुझे एक और बार अपने दल का हिस्सा बनना था।
दे कॉल मी मैजिक
कुछ महीने पहले ही…
लॉस एंजेलिस 1992
…ऐसा लगा था कि हम आख़िरी बार मैजिक जॉनसन को बास्केटबॉल फ़्लोर पर देख रहे थे।
लेकर्स स्टार एड्स का कारण बनने वाले वायरस के कारण अवकाश ले रहे थे।
पर फिर मैजिक ड्रीम टीम में शामिल हुए, ओलिंपिक स्वर्ण पदक जीता
और अब मैजिक वापस एनबीए में आ गए हैं।
मैंने अपना करियर वैसे नहीं छोड़ा था जैसे मैं छोड़ना चाहता था,
और यह उत्तम अंत नहीं था।
जॉन वेन हमेशा उसी तरह सवार होकर निकलते थे जैसे वह चाहते थे।
यही जॉन वेन का अंदाज़ था।
आख़िरकार।
यह मेरे लिए शानदार दिन है।
मैं वापस लौटने के लिए काफ़ी मेहनत कर रहा था,
और मैं वापस लौटकर बेहद ख़ुश हूँ…
तो, मुझे बस यही कहना है।
स्वार्थी कारणों के लिए, मैं चाहता था कि वह खेले।
बायरन स्कॉट
मैजिक के साथ हमारे पास दोबारा जीतने की संभावना थी।
हम वापस फ़ाइनल्स में जा सकते थे।
पुराने दिनों की तरह लेकर्स को जीत दिलाना।
बस इस बारे में बात करके ही, मेरे रोंगटे खड़े हो रहे हैं।
मैजिक: 'मेरी जगह उस कोर्ट में ही है'
मैजिक और एड्स को लेकर मिश्रित भावनाएँ
जब अर्विन लौटा, तो यह विवादास्पद था।
पूरी लीग में ऐसे खिलाड़ी थे जो सहज महसूस नहीं कर रहे थे।
लॉन रोज़ेन मैजिक का एजेंट 1987-1996
कार्ल मलोन ने सार्वजनिक विरोध किया।
अगर मैं किसी आदमी से टकराया… ज़रूरी नहीं कि वह मैजिक ही हो।
कार्ल मलोन
वह कोई भी हो सकता है।
पर मुद्दा यह है कि, अगर उस आदमी को एड्स वायरस है,
तो मेरे लिए अपनी क्षमता के अनुसार खेलना कठिन होगा।
और अगर लोग मेरे फ़ैसले का सम्मान नहीं कर सकते हैं, तो मुझे खेद है।
इतने महत्वपूर्ण खिलाड़ी की टिप्पणियों को
नज़रअंदाज़ करना बेहद कठिन था।
मैंने अभी-अभी कार्ल के साथ खेला था।
हमने ऑल-स्टार गेम में खेला, अभी हमने ड्रीम टीम में खेला था,
और अब तुम्हें नियमित सीज़न में मेरे विरुद्ध खेलने में समस्या हो रही है?
यह ऐसा था मानो उसने मेरी पीठ में छुरा घोंपा हो।
गैरी विट्टी - लेकर्स एथलेटिक ट्रेनर 1984-2016
अब सबका ध्यान काफ़ी भटक गया था।
हम एक प्रीसीज़न गेम खेलने के लिए नॉर्थ कैरोलाइना गए थे,
और दुर्भाग्यवश, उसे नाख़ून से खरोंच लगी।
टाइम-आउट हुआ।
और जब वह बेंच पर लौटा,
मैंने ऊपर देखा और सबकी नज़रें और कैमरे मुझ पर थे।
मैं खिलाड़ियों के चेहरों पर वह भाव देख सकता था
कि वे सहज महसूस नहीं कर रहे थे।
आप देख सकते थे कि खिलाड़ियों की भाव-भंगिमा बदल गई थी।
ए.सी. ग्रीन लेकर्स फ़ॉरवर्ड 1985-1993
अशाब्दिक संचार जो उस समय चल रहा है,
और मैं सोच रहा था, "सभी घूर क्यों रहे हैं?"
मुझे याद है मैंने पत्रकारों को कहते सुना, "हे भगवान। हे भगवान।"
कि, "मैजिक को खरोंच लगी है।" कि, "उसका ख़ून बह रहा है।"
"अब वे क्या करेंगे?"
मेरी पिछली जेब में दस्ताने थे।
हमने एक क्रमाचार बनाया था। मैंने ही वह क्रमाचार लिखा था।
मैं किसी भी हाल में वे दस्ताने नहीं पहन सकता था।
दस्ताने पहनना एक मिश्रित संदेश का प्रतीक होता
क्योंकि हम कह रहे थे, कि आपको उससे संक्रमण नहीं हो सकता है।
अगर संक्रमण नहीं हो सकता है, तो तुम दस्ताने क्यों पहन रहे हो?
आप लोगों के चेहरों पर डर देख सकते थे,
और इससे बस ध्यान आकर्षित होता गया।
तो, यह कुछ ज़्यादा ही था।
और यह सिलसिला पूरा साल चलता।
मैजिक जॉनसन की वापसी शुरू होने से पहले ही ख़त्म हो गई।
मैजिक ने विवाद के चलते दोबारा अवकाश लिया
बास्केटबॉल सुपरस्टार ने आज कहा कि एड्स वायरस से संक्रमित होने के दौरान
खेलने के अपने फ़ैसले पर विवाद के कारण
वह हमेशा के लिए अवकाश ले रहे हैं।
प्रेस में इतनी बदनामी हुई थी।
ख़ुशियाँ धूल में मिल गई थीं,
पर मुझे मैजिक के लिए बुरा लगा था क्योंकि वह अब भी बास्केटबॉल खेल सकता था।
जब तुम यहाँ आए थे तुमने कहा था कि भगवान ने तुम्हें बास्केटबॉल खेलने के लिए बनाया था।
पता नहीं अब तुम उस बयान के बारे में क्या सोचते हो।
शायद तुम इस घटना से काफ़ी निराश हुए होगे।
लोग समझते नहीं हैं कि जवान लड़कों के रूप में हम यही…
हम केवल बास्केटबॉल के बारे में ही सोचा करते थे।
और उस समय केवल यही हमारी ज़िंदगी थी।
आपने कहा था कि आप जॉन वेन की तरह निकलना चाहते थे।
-हाँ। -आप अपने तरीके से निकलना चाहते थे।
सही कहा।
अब आपको वह मौका नहीं मिलेगा।
यह सीज़न खेलना मेरे लिए उत्तम अंत होता।
पर मेरी फ़िल्म का कोई अंत नहीं होगा।
मैं बता रहा हूँ, कुकी और मैं, 18 साल की उम्र से ही
मिलते-बिछड़ते रहे, और अब हम शादीशुदा थे।
अब हम माता-पिता बनने वाले थे।
हमारे पास आन्ड्रे था।
उसमें और आन्ड्रे में एक ख़ास रिश्ता है।
और, यह हमारे लिए एक ख़ास पल था।
जब मैं इस बारे में सोचता हूँ कि जॉनसन परिवार बड़ा होने वाला था।
मैजिक, अर्विन जॉनसन तीन के महत्वपूर्ण आँकड़े,
लगभग चार किलोग्राम। बधाई हो।
एनबीए फ़ाइनल्स शिकागो लॉस एंजेलिस
धन्यवाद। मैं सराहना करता हूँ।
जब इजे का जन्म हुआ था, मुझे बहुत बड़ी राहत मिली
क्योंकि वे हमेशा कहते थे, "जहाँ तक हमें इस बीमारी का पता है…
कुकी जॉनसन
…अगर माँ को वह बीमारी नहीं है, तो बच्चे को भी नहीं होगी।"
पर मेरे दिमाग़ में यह चल रहा था कि,
"क्या वह स्वस्थ पैदा होगा? क्या वह ठीक दिखेगा?"
कि, "क्या वह बीमार पैदा होगा?"
और फिर वह पैदा हुआ, और वह बस बेहद सुंदर था।
और वह बेहद स्वस्थ था और हमारे लिए एक बड़ा आशीर्वाद था।
कैसे हो।
ए, तुम अच्छी दिख रही हो।
-बस करो। -उसे ले आओ। अर्विन तीन।
मैजिक ने अपनी किताब में कहा है… यह बहुत मज़ाकिया है।
जब बच्चे का जन्म हो रहा था, मैजिक कमरे में था,
और कुकी ज़ोर लगा रही थी।
और जब उसने सिर बाहर आते देखा… तुमने क्या किया था?
मैंने सबसे कहा, "रुको।"
हाँ।
और उन्होंने आस-पास देखा, "क्या हुआ? क्या हुआ?"
मैंने कहा, "मेरा बच्चा लूथर वैंड्रोस का गाना सुनते हुए दुनिया में आएगा।"
भले ही हमें अभी-अभी बेटा हुआ था, और अर्विन सच में शानदार था,
वह थोड़ा खोया-खोया सा लग रहा था और यह कष्टदायक था।
मैं वह खेल नहीं खेल रहा था जिससे मुझे प्यार था, और इससे मुझे दुःख हो रहा था।
लॉकर रूम का हिस्सा न बनना, बस की सवारी का हिस्सा न बनना,
हर रात अपने साथियों के साथ गेम न खेलना।
मुझे बास्केटबॉल का नशा रहा है।
सबसे बेहतरीन खिलाड़ी बने रहने का नशा रहा है।
मुझे पूरी ज़िंदगी चैंपियनशिप जीतने का नशा रहा है।
उसे बस बास्केटबॉल खेलना ही आता था।
जैरी वेस्ट लेकर्स जनरल मैनेजर 1982-1994
हाथों में बॉल लिए यह जीनियस अपनी ज़िंदगी में क्या करना चाहता है,
खिलाड़ी के रूप में अपने करियर के उत्कृष्ट दौर में,
वह यह गेम खेलने के जुनून को संतुष्ट करने के लिए क्या करेगा?
हम रोज़ इसी पर चर्चा करते थे।
आइज़ेया थॉमस पिस्टन्स पॉइंट गार्ड
तुम कौन हो, और तुम क्या बनोगे?
क्योंकि तुम इस हाल में नहीं रह सकते हो।
मुझे बस थोड़ा सा थमकर कहना था,
"ए, अर्विन। ठीक है, मुझे यह समझने दो।"
मैं गरीब पैदा हुआ था, पर मेरे सपने गरीब नहीं थे।
मेरे सपने हमेशा अपने ज़िप कोड, अपने एरिया कोड, अपने समुदाय से
परे थे।
बड़े होते हुए, टीवी पर हर समय यह प्रसिद्ध केमे विज्ञापन
दिखाया जाता था।
साफ़ और मलाईदार
कुछ लड़कियाँ सोचती हैं कि साफ़ होना काफ़ी है।
मुझे साफ़ होने से ज़्यादा महसूस करना पसंद है।
उसमें एक बड़ा गोल बाथटब था, और मैंने कहा,
"एक दिन मेरे पास भी वह बाथटब होगा।"
मैं यह सबसे कहा करता था।
उन्होंने कहा, "तुम पागल हो।"
छोटे बच्चों को तो, तुम यही कहते हो, "चुप रहो।
तुम वह बाथटब नहीं खरीद सकोगे।"
या, "तुम यह नहीं कर सकोगे या तुम… तुम यह कैसे करोगे?"
क्योंकि हमें यह संभव नहीं लगता था।
और जिन लोगों के पास वह होते थे, वे हमारे जैसे नहीं दिखते थे।
अगर आपने वह फ़िल्म "द हेल्प" देखी हो… तो लैंसिंग वैसा ही था।
नौकरों के लिए तालियाँ।
हम युवावस्था में कंट्री क्लब में काम करते थे…
ग्रेग इटन - जोएल फ़र्गसन मेंटर, लैंसिंग व्यवसायी
…और हम एक-दूसरे का मज़ाक उड़ाते थे क्योंकि, वह अंदर जूते पोलिश करता था,
और मैं बाहर कैडी वगैरह का काम करता था।
और उसने मुझे बाद में कहा कि मैं मज़दूर था,
और वह बड़े घर में काम करता था।
लैंसिंग ऐसा ही था।
पर पता है क्या?
मैं हमेशा से बड़े सपने देखता था।
जब मैं कहता था कि मैं कुछ करूँगा, तो वह ज़रूर करता था।
और मुझे जो भी चाहिए था, मेरे पिताजी कहते थे, "तुम्हें उसके लिए मेहनत करनी होगी।"
और मेरे पिताजी जनरल मोटर्स में काम करते थे,
और वह हमेशा दो या तीन नौकरियाँ करते थे।
लैरी जॉनसन भाई
वह शैल के गैस स्टेशन में काम करते थे,
और फिर उसी रात को जनरल मोटर्स में आठ घंटे काम करने जाते थे।
हम कचरा ढोने की सेवा प्रदान करते थे, तो हम लोगों का कचरा उठाने जाते थे।
मेरे भाई, उन्हें कचरे वाले ट्रक पर काम करते हुए शर्म आती थी
क्योंकि उनके दोस्त हमें देखते थे।
हमें शर्म आती थी।
बचपन में हमारे दोस्त संख्या 857 को लेकर हमें चिढ़ाते थे
क्योंकि ट्रक के बगल में वही संख्या लिखी थी।
और उस वजह से मेरी कई लड़ाइयाँ हुई थीं, पर…
मुझे परवाह नहीं थी कि मेरे दोस्त मुझे ट्रक में देखते थे।
मुझे बस मेरे पिताजी के साथ समय बिताने की परवाह थी।
वह मेरे आदर्श थे।
मैं उनसे डेढ़ ब्लॉक दूर रहता था, तो मैंने उसे
पैदा होने के समय से देखा है।
उसने अपने पिता से काफ़ी कुछ सीखा।
और अर्विन जिन आदर्शों पर जीता है, वे उसे अपने माता-पिता से मिले हैं।
मुझे यह पूरी तरह याद है।
मैंने कहा था, "ए, डैड, मुझे कुछ पैसे चाहिए।
थिएटर में "गॉडज़िला" चल रही है।
किंग कॉन्ग वर्सेज़ गॉडज़िला (1963)
और पड़ोस में सब लोग शहर के केंद्र में स्थित मूवी थिएटर में जाकर
"गॉडज़िला" देखना चाहते थे।
स्टेट थिएटर
और उन्होंने कहा, "मेरे पास तुम्हें देने के लिए पैसे नहीं हैं।"
उन्होंने कहा, "पर मेरे साथ आओ।" मैंने कहा, "ठीक है।"
तो मैं अपने पिताजी के साथ गेराज में गया, और उन्होंने कहा,
"श्री. बेलचे, श्री. रेक और श्री. लॉन मोवर से मिलो।"
मैंने कहा…
उन्होंने कहा, "अब, अगर तुम्हें पैसे चाहिए,
तो पैसे कमाने के लिए उन उपकरणों में से एक इस्तेमाल कर सकते हो।"
मैं प्रार्थना करता था कि लैंसिंग, मिशिगन में बर्फ़ पड़े
ताकि मैं बाहर जाकर कुछ पैसे कमा सकूँ।
तो मैं हमेशा पड़ोस में किसी न किसी तरीके से पैसे कमाता रहता था।
जब से वह मुझे जानता है, मैं व्यवसाय करता रहा हूँ।
उसने मुझे कभी कुछ और करते नहीं देखा था।
अर्विन उनके साथ गर्मियों में काम किया करता था।
ग्रेग इटन के लिए पार्ट-टाइम काम करता था।
अर्विन समय पर आता था और उसे दिया गया काम…
पूरा करने के बाद ही जाता था।
उसे "आधा काम" करना नहीं आता था।
हम कचरा फेंकते थे, ऑफ़िस साफ़ करते थे।
और मुझे अच्छी तरह याद है कि अर्विन जाकर डेस्क पर बैठ गया था।
मैजिक बिक्री पर - सबसे अधिक मांग वाला बास्केटबॉल खिलाड़ी
और उसने पैर डेस्क पर उठाकर रखे थे।
जब वह मेरी डेस्क पर पैर उठाकर बैठा था,
मैं तभी अंदर आया।
और मैंने पूछा, "यह क्या है?" "मैं नक़ल कर रहा हूँ।
मैं आपकी नक़ल कर रहा हूँ।" फिर हम हँसने लगे।
मिशिगन स्टेट का उत्कृष्ट अर्विन जॉनसन
और उसने सच में व्यवसायी बनने की कल्पना की थी।
वह हर समय इसी बारे में कहा करता था
जब हम चर्चा करते थे कि हम बास्केटबॉल के बाद क्या करेंगे।
माइकल कूपर
हम बस में पीछे बैठा करते थे।
और उन्होंने पूछा, "बक, तुम क्या बनना चाहते हो?"
क्योंकि वे मुझे बक बुलाया करते थे।
मैंने कहा था, "मैं अपना व्यवसाय चलाऊँगा और व्यवसायी बनूँगा।"
पर साथ ही, मुझे पता नहीं था कि मैं कहाँ से शुरुआत करूँ।
और इसलिए मैंने सबसे पहले डॉ. जैरी बस को फ़ोन किया,
और मैं उनसे मिलने गया।
वह जानना चाहते थे, "बास्केटबॉल के अलावा तुम और क्या करना चाहते हो?"
वह हमेशा मुझसे यह पूछते थे।
उन्होंने कहा, "अर्विन, तुम्हारे लक्ष्य क्या हैं? तुम्हारे क्या सपने हैं?"
और फिर, "कैसे तुम वह लक्ष्य या सपना पूरा करोगे?
जो तुम हासिल करना चाहते हो, उसे पाने की तुम्हारी क्या रणनीति है?"
अर्विन ने यह योजना बनाई थी कि, "मैं अपनी प्रसिद्धि का इस्तेमाल करके
और व्यापार जगत के लोगों से मिलूँगा।"
ए/बी कॉमन मार्क।
ऐसे लोग थे जिन्होंने उसे व्यवसाय के बारे में काफ़ी कुछ सिखाया,
और वह उनसे ज्ञान लेता था।
जैरी बस ने उसे व्यवसाय के बारे में काफ़ी कुछ सिखाया।
माइकल ओविट्ज़ ने उसे व्यवसाय के बारे में काफ़ी कुछ सिखाया।
और जब हम माइकल ओविट्ज़ से मिले,
तो उन्होंने अर्विन को कई चीज़ें सिखाईं।
वह आया, और बैठ गया। और हमने इस पर चर्चा की कि वह क्या कर सकता है।
माइकल ओविट्ज़ हॉलीवुड सुपर एजेंट
श्रेय उसी को जाता है, कि उसने यह कहकर चर्चा शुरू की कि, "मैं 40 साल का,
सेवानिवृत्त एथलीट नहीं बनना चाहता जिसके पास कुछ कार डीलरशिप के अलावा कुछ न हो।
मैं व्यवसाय करना चाहता हूँ।"
और मैंने उसे बताया कि उसे काफ़ी जूझना पड़ेगा।
सबसे पहले तो मैंने उसे "द वॉल स्ट्रीट", "फ़ॉर्च्यून",
"बिज़नेसवीक", "फ़ोर्ब्स" की
सब्सक्रिप्शन दिलवाईं।
यह उसके लिए सीखने का समय था।
हम कोका-कोला के प्रमुख को फ़ोन करते थे।
"ए, क्या हम आपसे मिल सकते हैं? मैजिक जॉनसन आपसे मिलना चाहता है।"
और "मैं पेप्सीको के प्रमुख से मिलना चाहता हूँ।"
हम पेप्सीको से मिलते थे। और… वह पूरे देश की बड़ी कंपनियों से मिला।
वह सलाह लेने के लिए समय-समय पर मुझे फ़ोन करता था।
अर्विन ने यह कहा था कि, "मुझे कुछ हुनर हासिल करने हैं।
केनेथ शेनॉल्ट सीईओ, अमेरिकन एक्सप्रेस 2001-2018
और मुझे समय निकालना होगा और वह हुनर सीखने के लिए
निष्ठा का प्रदर्शन करना होगा।"
पर शायद अर्विन हमेशा से ही
इस तथ्य को लेकर भावुक था कि वह खेल की दुनिया का सुपरस्टार था।
और शायद उसने सोचा था कि खेल में उसकी छवि
व्यवसाय में उसकी संभावित सफलता को ढँक देगी।
और शायद उसे हमेशा से यह चिंता थी
कि उसे कभी गंभीरता से नहीं लिया जाएगा।
उसे खिलाड़ी समझा जाएगा।
यह एक कठिन समायोजन था।
लोग एक एथलीट के बारे में यह नहीं समझते हैं।
हर दिन, हमें हमारी दिनचर्या बताई जाती है।
तो अब मेरे पास कोई नहीं था जो मुझे कुछ करने को कहे।
बस, "ठीक है।"
मेरे पास कोई उद्देश्य नहीं था।
लेकर्स ही मेरा उद्देश्य था, और अब मुझे अपनी ऊर्जा,
और अपना जुनून और प्यार बास्केटबॉल के अलावा किसी अन्य चीज़ में डालना था।
इसलिए मुझे यह जानना ज़रूरी था कि कैसे शुरुआत करूँ
और किस दिशा में जाऊँ।
29 अप्रैल, 1992
हम यहाँ ग्रेट वेस्टर्न फ़ोरम से लाइव प्रदर्शन कर रहे हैं।
मुझे याद है हम द फ़ोरम में एक गेम में थे।
अर्विन और मैं उस रात गेम देखने गए थे।
अर्विन "मैजिक" जॉनसन।
गेम ख़त्म हो गया था, और हम घर लौटने वाले थे
और उन्होंने एक बड़ी घोषणा की।
आप स्टेडियम छोड़कर नहीं जा सकते हैं।
…कल्वर सिटी क्षेत्र की ओर बढ़ रहा है।
भीड़ काफ़ी शांत हो गई है,
और मैं आपको कारण बताता हूँ।
लॉस एंजेलिस शहर के आसपास दंगे हो रहे हैं।
द फ़ोरम के काफ़ी पास, बस दो मील दूर।
और मुझे याद है कि उन्होंने कहा,
"यहाँ पास ही… दंगा शुरू हो गया है।
हम सलाह देंगे कि कोई अभी स्टेडियम से न जाए
जब तक हम सुनिश्चित न कर लें कि बाहर जाना सुरक्षित है।"
जब आख़िरकार उन्होंने हमें जाने दिया, अर्विन ने हमें कार में बिठाया,
और जब हम जा रहे थे, हाँ, मेरा दिल बस टूट गया।
लॉस एंजेलिस पुलिस की बर्बरता के मुक़दमे में
जूरी ने आज शाम को अपना फ़ैसला सुनाया।
चार पुलिस अधिकारी जिन्हें एक निहत्थे व्यक्ति की
निरंतर पिटाई करते हुए फ़िल्माया गया था,
उन्हें केवल एक ही अपराध का दोषी पाया गया।
हम लॉस एंजेलिस के बीचों-बीच मौजूद थे।
हम दंगों के बीचों-बीच मौजूद थे।
स्नूप डॉग लेकर्स सुपरफ़ैन
और अब जब याद करता हूँ…
…हर क्रिया एक प्रतिक्रिया का कारण बनती है।
और हमने, काफ़ी अरसे से, प्रतिक्रिया नहीं की थी।
हम हमेशा से शांत रहे थे और अन्याय स्वीकार किया था,
और उस दिन समय आ गया था कि हम कहें, "भाड़ में जाए।"
जब मैं रॉडनी किंग और दंगों के बारे में सोचता हूँ…
और मुझे यह पसंद नहीं आया कि हमने अपने ही समुदाय को कमज़ोर कर दिया।
अश्वेत समुदाय ने, हमने अपने ही व्यवसायों को जला डाला,
और इससे साउथ सेंट्रल, कॉम्प्टन को क्षति पहुँची।
इससे कई समुदायों को क्षति पहुँची।
दुकानों को जलाने के साथ ही,
नौकरियाँ भी चली गईं।
मैंने कर्मचारियों को ऐसी कई जगहों में काम पर आते देखा
और उन्हें रोते हुए खड़े देखा क्योंकि उनकी नौकरियाँ चली गई थीं।
कई अश्वेत नेताओं ने मुझे फ़ोन करना शुरू किया,
"ए, हमें तुम्हारी ज़रूरत है।
तुम सबसे ज़्यादा लोकप्रिय हो, इसलिए लोग तुम्हारी बात सुनेंगे।
तो तुम्हें इसमें शामिल होना होगा।"
आबादी का वह हिस्सा जिन्हें नज़रअंदाज़ किया गया,
पीछे छोड़ा गया और जिनका झूठा समर्थन किया गया।
रिप्रेजेन्टेटिव जॉन लुइस डी-जॉर्जिया
थोड़ा यहाँ किया, थोड़ा वहाँ किया, इससे फ़र्क नहीं पड़ेगा।
हमें इससे कहीं अधिक करना होगा।
मेरे लिए वह एक नई चीज़ की शुरुआत थी।
मैंने कहा, "ठीक है, मुझे शहरी अमरीका में अपना व्यवसाय शुरू करना होगा।"
अगर मैं अश्वेत समुदाय में बदलाव नहीं ला सका,
तो उन चैंपियनशिप का कोई फ़ायदा नहीं जो मैंने जीते थे।
तो, हमें बाहर जाना होगा और लोगों को पुनर्निर्माण करने के लिए मनाना होगा।
मैंने कहा, "पता है मुझे किससे मदद होगी?
मुझे एक ऑफ़िस लेना होगा।"
श्री. अर्विन जॉनसन
अब मैं रोज़ ऑफ़िस जा रहा था। मैं दोबारा व्यवस्थित हो गया था।
मुझे अपना पहला इंटरव्यू अच्छी तरह याद है।
कवाना ब्राउन सीओओ
दरअसल, मैं सीधे उसके ऑफ़िस में घुसी थी,
और वह तुरंत अर्विन जॉनसन बन गया था।
वह मैजिक जॉनसन नहीं था।
वह कोर्ट में ही छोड़ दिया गया था।
अर्विन, उसने मुझमें कुछ देखा
जो मैंने भी ख़ुद में नहीं देखा था।
और उसने देखा कि मैं उस समुदाय के बारे में कैसे बोल रही थी जिसमें मैं पली-बढ़ी थी।
मैं साउथ सेंट्रल एलए में पली-बढ़ी थी।
मैं दंगों के दौरान एलए में ही थी और मेरे चारों ओर दंगे हो रहे थे।
मैं दरवाज़े से बाहर निकलकर लपटें देख सकती थी।
पर मुझे अपने पड़ोस से, अपने समुदाय से प्यार था, और…
भले ही यह कठिन था।
मैं जिस पड़ोस में पली-बढ़ी थी, वहाँ बेशक़ ज़्यादा सुविधाएँ नहीं थीं।
वहाँ कोई बड़े कॉफ़ी शॉप नहीं थे।
कोई ऊँचे दर्जे का मूवी थियेटर नहीं था।
हमने देखा कि कैसे अश्वेत समुदाय
और साथ ही लातीनी समुदाय,
हमेशा सबसे पहले अपने परिवार को फ़िल्म दिखाने
ले जाना चाहते थे,
और यह सबसे सस्ती चीज़ थी जो वे अभी भी कर सकते थे।
पर हमें फ़िल्म देखने के लिए अपने समुदाय से बाहर निकलना पड़ता था।
नई फ़िल्में दिखाने वाले मूवी थिएटर में जाने के लिए 30, 40 मिनटों का सफ़र करना पड़ता था।
फ़िल्में हमेशा से कुकी के साथ मेरी ज़िंदगी का हिस्सा रही हैं।
वह… हम अपनी पहली डेटों में से एक में फ़िल्म देखने गए थे।
और यह मज़ाकिया है। आज भी हम वहीं डेट पर जाते हैं।
शुक्रवार रातों को फ़िल्म देखने जाते हैं।
मैंने केन लॉम्बार्ड से मिला।
केन थिएटर व्यवसाय में विशेषज्ञ था।
केन लॉम्बार्ड व्यापारिक साझेदार
अर्विन ने यह स्पष्ट किया कि उसे मूवी थिएटर वाले व्यवसाय से प्यार था,
और यह कुछ ऐसा था जिसमें उसे दिलचस्पी थी।
और मैं पहली बार अपने पैसों से एक बड़ा निवेश कर रहा था।
यह हमारे लिए एक नई चीज़ शुरू करने का
और अल्पसंख्यक समुदायों को लक्ष्य बनाकर एक ऐसा व्यवसाय बनाने का अवसर था
जो असल में उस समय कोई नहीं कर रहा था।
मैं उस बैठक से आश्वस्त होकर निकला,
कि अर्विन ही सही साझेदार था।
पीटर! पीटर!
वह केन लॉम्बार्ड के साथ आया।
उन्होंने कहा, "पर, ए, हमें पता है कि तुम फ़िल्मी व्यवसाय में हो,
और तुम वही व्यवसाय करना चाहोगे जहाँ दर्शक होंगे।
हम एक देश जानते हैं जहाँ के लोगों के लिए फ़िल्म देखने जाना…
पीटर गुबर सीईओ, सोनी पिक्चर्स 1989-1995
…सबसे महत्वपूर्ण प्राथमिकता है।
और वे सच में प्रगतिशील और गतिशील दर्शक हैं,
और तुम ढेरों पैसे बना सकते हो।"
तो मैंने सोचा, "मैं यही सुनना चाहता था।"
क्योंकि हम पूरे दुनिया में विस्तार कर रहे हैं।
मैंने पूछा, "तो मुझे कहाँ जाना होगा?"
उसने कहा, "यहाँ से पाँच मील दूर बॉल्डविन हिल्स।"
तुम समुदाय में आर्थिक आवश्यकता, आर्थिक इच्छा, रचनात्मक अवसर
और उद्देश्यपूर्णता का विलय कर सकते हो।
यह बहुत ही दमदार बयान था।
और मैंने यह सच में किया, उससे पूछ सकते हो।
मैंने टेबल के उस पार हाथ बढ़ाया, और कहा, "मुझे मंज़ूर है।"
द मैजिक थिएटर्स
हमें पता था बाकी सब क्या सोच रहे थे।
यह ब्लड्स और क्रिप्स गैंग के बीच बन रहा था।
यह रोलिंग सिक्सटीज़ से लेकर पी. स्टोन्स तक,
जिनका इलाक़ा क्रेनशॉ से लेकर जंगल तक था,
कई गैंग के इलाक़ों के बीचों-बीच बना था।
केवल एक दुर्घटना हमारा व्यवसाय ख़त्म कर सकती थी।
और सभी सोच रहे थे कि ऐसा ही होगा।
मुझे इसी बात पर सबसे ज़्यादा गुस्सा आया, इसलिए मुझे उन्हें ग़लत साबित करना था।
और इसलिए मैंने कहा, "केन, सारे प्रमुखों को बुलाओ।
मैं क्रिप्स और ब्लेड्स के प्रमुखों के साथ नाश्ता करना चाहता हूँ।"
उसने कहा, "ठीक है। तुम्हें पक्का यक़ीन है?"
और मैंने कहा, "हाँ।"
हम गए।
और मेरे साथ लगभग छह या सात लोग थे।
वे लगभग 35 लोग लेकर आए।
मैंने कहा, "मैं यहाँ तुम में से किसी का भी अपमान करने नहीं आया हूँ।
मैं यहाँ यह कहने के लिए आया हूँ,
कि यह थिएटर पूरे अश्वेत समुदाय की मदद करेगा।
मैं चाहता हूँ कि तुम आओ।
मैं चाहता हूँ कि तुम्हारे परिवार आएँ।
पर तुम लोगों को सहमत होना होगा कि उस थिएटर के बाहर या अंदर
कोई हिंसा नहीं होगी।
और मैं नौकरियाँ प्रदान करूँगा।
तो अगर तुम्हारे पास ऐसे लोग हैं जिन्हें काम चाहिए, तो मैं उन्हें नौकरी पर रखूँगा।"
सभी उसका सम्मान करते थे।
बेशक़, कोई उसे व्यवसायी के रूप में नहीं जानता था,
पर वे उसका सम्मान करते थे।
और एलए में, यह सभी लोग बास्केटबॉल फ़ैन थे
या लेकर फ़ैन थे।
इसलिए बेशक़, वे अर्विन से प्यार करते थे।
और फिर हमने अपना काम शुरू किया।
जब तक मैजिक ने थिएटर बनाना शुरू नहीं किया था,
मुझे उसकी कोई परवाह नहीं थी।
अब मैजिक हीरो बन गया है क्योंकि वह अपने ज़ुबान का पक्का है।
लोगों को नौकरियाँ देना जिन्हें बहिष्कृत किया गया था,
यह कुछ मायनों में बहुत महत्वपूर्ण था।
पॉला ज़ान सीबीएस न्यूज़
हमारी लोकप्रिय संस्कृति में फ़िल्में बड़ी भूमिका निभा सकती हैं,
पर कुछ इलाक़ों में, उनकी कोई भूमिका नहीं है।
पर मैजिक की वजह से, अब हालात बदल रहे हैं।
मैजिक थिएटर्स
एलए में क्रेनशॉ ज़िले के बिल्कुल केंद्र में,
यह मूवी कॉम्प्लेक्स मैजिक जॉनसन द्वारा बनाया गया है।
उद्घाटन के दौरान उत्सव का माहौल था।
मैं पास ही रहती थी।
पूरे इलाके के लोग आए थे।
हमारे पास बड़े, बड़े, बड़े, बड़े परदे हैं…
बॉल्डविन हिल्स
…स्टेडियम जैसी सीटें, पॉपकॉर्न श्रिम्प,
चिकन और तीखे सॉस हैं।
न्यूज़
और सारी बातें। वे उसे तहस-नहस कर देंगे।
वहाँ ढेरों गोलीबारी होंगी, ढेरों झगड़े होंगे।
यह सब कभी नहीं हुआ।
हम अश्वेत ग्राहक के बारे में बहुत सारे मिथकों को दूर करने में सक्षम हुए।
यह मैजिक जॉनसन का सबसे नया मूवी थिएटर है।
उसके पास देश भर में तीन या चार हैं।
एटलांटा, लॉस एंजेलिस, ह्यूस्टन, और यह यहाँ नॉर्थ रैंडल,
बृहत्तर क्लीवलैंड क्षेत्र में सबसे नया है।
सेंट्रल हार्लेम में कोई थिएटर नहीं था।
अब हमारे पास नौ परदे हैं।
एक और फ़ायदा यह है कि थिएटर के 80 प्रतिशत कर्मचारी
इसी पड़ोस में रहते हैं।
और यह पैसों के बारे में नहीं था।
यह बदलाव के बारे में था।
वह समुदाय को बदल रहा था और उस समुदाय को एक अलग तरीके से
पुनर्जीवित कर रहा था जो मैंने पहले कभी देखा था।
जब यह थिएटर सफल हो गए
और लोग ध्यान से देख रहे थे,
और सोच रहे थे, "क्या यह इन समुदायों में सच में कारगर होगा?
पक्का यह सफल होगा?"
और न केवल वे कारगर हुए, पर उनका तुरंत विस्तार भी होने लगा।
और थिएटरों के बाद स्टारबक्स आए।
ड्राइव थ्रू
स्टारबक्स
शायद मैं न्यूयॉर्क में था और मैंने यह पंक्ति देखी।
और मैंने स्टारबक्स देखा, पर उस समय मुझे पता नहीं था कि वह क्या है।
मैंने कहा, "वे लोग कॉफ़ी के लिए पंक्ति में इंतज़ार कर रहे हैं?"
और पंक्ति में अश्वेत लोग भी थे।
मैं वहाँ बैठा था। और मैंने कहा, "वाह।
शायद मुझे अगली चीज़ यही करनी चाहिए।"
उनसे मिलिए जिन्हें आप नए श्री. कॉफ़ी बुलाएँगे।
हावर्ड शल्ट्ज़, स्टारबक्स के सीईओ और इस कॉफ़ी के निर्माता।
आप न्यूयॉर्क सिटी जैसे शहर में जाते हैं, और आपको काफ़ी हैरानी होती है
कि न्यूयॉर्क जैसे एक कुलीन शहर में…
हावर्ड शल्ट्ज़ प्रेसिडेंट, स्टारबक्स कॉफ़ी
…जहाँ खाना और कला बेहतरीन है,
आपको अच्छी कॉफ़ी नहीं मिलती है।
मुझे थोड़ा संदेह था।
मैजिक स्टारबक्स के साथ ऐसा क्या कर सकता है…
हावर्ड शल्ट्ज़ सीईओ, स्टारबक्स 1986-2000
…जो महत्वपूर्ण और प्रामाणिक और प्रासंगिक होगा?
और इसलिए, शायद उस समय, मुझे बस मैजिक जॉनसन से मिलने में दिलचस्पी थी।
सवाल यह था कि,
अगर आप साउथ सेंट्रल एलए में स्टारबक्स बनाएँ, तो क्या लोग चार डॉलर खर्च करेंगे?
और अर्विन ने जवाब दिया, "हम गूची खरीदते हैं।"
जब भी किसी को संदेह होता था,
और हावर्ड को संदेह था, और उसके पास वजह भी थी,
तो मैं उन्हें वहाँ ले जाता था।
मैजिक थिएटर्स
तो व्हिटनी ह्यूस्टन की पहली फ़िल्म "वेटिंग टू एक्सहेल" रिलीज़ हो रही थी।
हावर्ड शल्ट्ज़ ने फ़ैसला लिया कि वह उस शुक्रवार को वहाँ आना चाहता है।
और मैं बता रहा हूँ, वह हैरान रह गया था।
वह शानदार था।
लॉबी में हज़ारों लोग आए थे।
उसने पंक्ति की ओर देखा।
उसने कन्सेशन स्टैंड के इर्द-गिर्द चल रही तमाम बातचीत को देखा।
उसने देखा कि हम ढेरों पैसे खर्च कर रहे हैं।
उसने कहा, "चलो अंदर चलें।" मैंने कहा, "ठीक है।"
फ़िल्म शुरू हुई, और बेशक़, व्हिटनी को अपने प्रेमी को लेकर समस्याएँ हो रही थीं।
तो, तुम क्या कहती हो, रॉबिन?
मैंने हमेशा से इस आदमी से प्यार किया है, और अब जब हमें एक और मौका मिला है,
मैं उसे यह जताकर यह मौका नहीं खोना चाहती कि मुझे उस पर भरोसा नहीं है।
हर महिला और उसकी दोस्त कह रही थी, "उसे छोड़ दो। तुम अब भी उसके साथ क्यों हो?"
वे परदे से बातें कर रहे थे।
यह दर्शक पूरी तरह से,
फ़िल्म में खो गए थे।
और मैजिक इस तथ्य पर ज़ोर दे रहा था, "देखो यहाँ क्या हो रहा है।
यह इसलिए हो रहा है क्योंकि हम इन लोगों को फ़िल्म से बातें करने का
मौका दे रहे हैं।
और मैं तुम्हारे साथ स्टारबक्स में यही समुदाय बनाना चाहता हूँ।"
स्टारबक्स मैजिक के साथ विस्तार कर रहा है।
यह प्रसिद्ध कंपनी देशभर के नए इलाकों में
नए स्थानों में स्थापित होने के लिए मैजिक जॉनसन के साथ जुड़ रही है।
देखो, पता चला कि…
प्रेसीडेंट बराक ओबामा
…अश्वेत लोग भी कॉफ़ी पीते हैं,
और वे ढेरों फ़िल्में देखते हैं।
क्या हम तैयार हैं?
वह दान-पुण्य नहीं था।
दरअसल, यह निवेशकों के लिए काफ़ी फ़ायदेमंद था।
स्पोर्ट्स इलस्ट्रेटेड मैजिक इंक.
न्यूज़वीक यह मैजिक से बढ़कर है
बास्केटबॉल कोर्ट में मुझमें जो गुण थे,
व्यवसायी के रूप में भी वही गुण हैं।
अनुशासन, ध्यान, रणनीति बनाना,
निष्पादन, उत्कृष्टता।
अर्विन ने हमेशा से बेहतर बनने की चाहत पर ध्यान केंद्रित किया।
हमें बढ़ते रहना होगा। हमें काम करते रहना होगा।
वह एलए के सबसे पुरानी हैमबर्गर चेन में से एक को खरीद रहा है।
हाँ, फैटबर्गर। हाँ।
हाँ।
रिबन काटकर, एक और नया व्यवसाय।
ओकलैंड के पास 24 आवर फ़िट्नेस जिम,
शहरी इलाक़ों में मैजिक जॉनसन का नवीनतम निवेश।
हमें पता चला कि शहरी अमरीका में आवास और किराने की दुकानों की कमी थी।
हॉलीवुड
तो चलो इस बारे में कुछ करें।
यह परियोजना न केवल एक शानदार परियोजना होगी,
बल्कि एक अति-आवश्यक परियोजना होगी।
प्राथमिक लक्ष्य था देश भर में
अल्पसंख्यक समुदायों में अचल संपत्ति के अवसर।
पर, सरकार के पास इतने पैसे नहीं थे।
हमें हाँ से ज़्यादा ना सुनने को मिला।
पर हमने सबको ग़लत साबित किया।
बिल्कुल पड़ोस में नई इमारतें।
ऊपर घर और नीचे दुकानें।
सब देख सकते थे कि हम क्या करने की कोशिश में थे,
और हम सफल होने लगे थे।
हम देश भर में अल्पसंख्यक समुदायों में
सबसे महत्वपूर्ण विकास कंपनी बनने जा रहे हैं।
अब वह रियल एस्टेट में नो-लुक पास दे रहा था…
एलएल कूल जे दोस्त और एंटरटेनमेंट आइकॉन
…और शॉपिंग सेंटर और फ्रैन्चाइज़ में नो-लुक पास दे रहा था।
किसी ने कहा है कि मैजिक जॉनसन भीतरी-शहर व्यवसाय को नया मोड़ दे रहा है।
द अर्ली शो
वह ऐसे लोगों को ढूँढ रहा था जिनमें वही ऊर्जा, वही परिकल्पना थी,
और ज़्यादा काम करने से और ज़्यादा फ़ायदा दिलाने से नहीं डरते थे।
यह ऐसा आदमी है जो सुबह चार बजे उठता है…
क्रिस्टीना फ्रैंसिस प्रेसिडेंट, जॉनसन इंटरप्राइज़ेस
…और सख़्त कार्यनीति का अनुसरण करता है।
हमें जल्दी ऑफ़िस पहुँचना पड़ता था।
मैजिक जॉनसन इंटरप्राइज़ेस, इंक.
हम लंच में भी काम करते थे।
हम शनिवार और रविवार को काम करते थे।
शायद 15 सालों तक ऐसा कोई शनिवार या रविवार नहीं था
जब मैं ऑफ़िस नहीं गई थी।
खेल जगत से निकलने के बाद,
जॉनसन ने अपना ध्यान व्यापार जगत पर केंद्रित किया है।
अब वह मूवी थिएटर, रेस्टोरेंट, शॉपिंग सेंटर,
स्टारबक्स और रियल एस्टेट में शामिल है।
एक साम्राज्य जिसकी क़ीमत लगभग आधा बिलियन डॉलर है।
अर्विन काफ़ी कुछ करना चाहता था।
और इसलिए मुझे हमेशा से चिंता थी कि हम कुछ ज़्यादा ही करने की कोशिश में थे।
और वह एक ही इंसान है।
अर्विन और मैंने हमेशा से माता-पिता बनने पर चर्चा की थी।
यह शादी से काफ़ी पहले की बात है।
और हमने हमेशा से कहा था कि हमें एक बड़ा परिवार चाहिए क्योंकि उसका परिवार काफ़ी बड़ा था।
पर उस समय,
एचआईवी रोगियों और बच्चे पैदा करने के बारे में बहुत अधिक जानकारी नहीं थी।
और इसलिए हमें सलाह दी गई थी कि हम बच्चे पैदा करने की कोशिश न करें।
दो लड़के होने के बाद
और यह जानते हुए कि कुकी और मेरे और बच्चे नहीं होंगे,
हम दोनों ने गोद लेने का फ़ैसला लिया।
यह सुंदर सी बच्ची हमारी ज़िंदगी में आई।
वह घर आई, और इजे मेरे साथ था। और मैंने कहा,
"इजे, देखो। यह तुम्हारी नई बहन है।"
फिर उसने कहा, "इतनी प्यारी है। यह इतनी प्यारी है।
अब इसे वापस ले जाइए।"
बच्चों के साथ अर्विन का रिश्ता तब ज़्यादा गहरा हुआ जब वे थोड़े बड़े हुए,
जब वे थोड़े फुर्तीले बन गए थे।
वह काफ़ी व्यस्त था। उसे जल्दी उठकर काम पर जाना पड़ता था।
और, वह काफ़ी यात्राएँ भी कर रहा था, तो वह ज़्यादा समय उपलब्ध नहीं होता था।
भले ही वह काफ़ी काम करते थे,
मुझे पता था कि उनके घर लौटने के बाद…
एलिसा जॉनसन बेटी
…हम आइस क्रीम खाने जाएँगे या फ़िल्म देखने जाएँगे,
यह वह मेरे साथ मॉल में अनगिनत घंटे बिताते थे,
और मुझे मेरी पसंदीदा कपड़े वगैरह चुनने देते थे।
वह जब भी घर पर होते थे,
हमें अक्सर फ़िल्म दिखाने ले जाते थे।
सप्ताहांतों को जब वह घर पर होते थे, तो…
इजे जॉनसन बेटा
वह हमें हर जगह ले जाते थे।
पहली यादें, मुझे याद है कि,
जब डैड लैंसिंग…
आन्ड्रे जॉनसन बेटा
…आते थे, तो हम परिवार के रूप में एकजुट होते थे।
और फिर शायद दस या 11 की उम्र में,
मैं अकेले एलए जाने लगा।
और पहली बार देखना कि वह बड़ा शहर कैसा था
और, समुद्र तट देखना, डिज़्नीलैंड जाना।
लैंसिंग के मुक़ाबले वह काफ़ी आकर्षक था।
वह हमेशा महत्वपूर्ण चीज़ों के लिए समय निकाल लेते थे।
पर वह, हाँ… पर वह काफ़ी काम करते थे,
और वह ख़ुद को और अपने साम्राज्य को
अपनी कल्पना अनुसार रूप दे रहे थे।
शुरुआत में, जब हम बड़े हो रहे थे,
वह चाहते थे कि मैं स्पोर्ट्स वगैरह में जाऊँ।
पर, मुझे कभी स्पोर्ट्स में दिलचस्पी नहीं थी,
भले ही, शुक्रवार को स्कूल से घर लौटने के बाद, हम बास्केटबॉल खेलते थे।
कोई और विकल्प नहीं होता था। हम सभी द फ़ोरम जाते थे।
हर शुक्रवार रात को, हम वही करते थे।
हाँ, मैं वहाँ चैंपियनशिप वगैरह देखने जाता था।
और सभी लोग और खिलाड़ी मेरे पास आकर
कहते थे, "हे भगवान। वह कितना शानदार था।"
या, "उस साल उस गेम में,"
और, "जब तुम्हारे डैड ने वह पास दिया था," वगैरह, वगैरह।
और मैं सोचता था, "मुझे कोई अंदाज़ा नहीं तुम क्या कह रहे हो।"
हमने उसे टी-बॉल खेलने भेजा, और वह बस कोर्ट के बाहर चला गया
और उसने फूल तोड़े और वापस लौटकर कहा, "देखो, माँ। मैं आपके लिए क्या लेकर आया हूँ।"
उसने मेरे लिए फूल तोड़े थे।
मैंने कहा, "इजे, तुम्हें बॉल पकड़ना चाहिए था।"
कॉमेट्स
तो, जब मैं बास्केटबॉल खेलती थी, मैं उनका जर्सी नंबर इस्तेमाल करती थी।
मैंने नंबर 32 इस्तेमाल किया था।
और जब वह मेरे गेम देखने आते थे, तो मुझ पर काफ़ी दबाव रहता था।
मुझे ऐसा लगता था कि सबकी नज़रें मुझ पर हैं।
मैं हमेशा अपने बच्चों से यही कहता था।
तुम जो भी करोगे, उसमें तुम्हारी माता-पिता की परवरिश झलकेगी।
एक पिता के रूप में, मैं कहता था, "अरे, मैं चाहता हूँ वह बास्केटबॉल खेले
और मेरे जैसा बने।"
जब मैं कोई ग़लती करता था, तो लोग कहते थे,
वह मेरे डैड की ग़लती से कहीं बदतर थी।
या अगर मैं गेम में कुछ शानदार करता था,
वह शानदार था, पर वह कभी उतना शानदार नहीं होता था जितना उन्होंने अपने समय में किया था।
इसलिए, शुरुआती दौर में, मुझे खेलने में मज़ा आना बंद हो गया।
पर बात यह है कि, मेरा मानना है,
उनके लिए यह स्वीकार करना ज़्यादा कठिन होता
अगर मैं या एलिसा या आन्ड्रे बास्केटबॉल में माहिर बनते
और शानदार खेल खेल रहे होते। या फिर, लेब्रॉन जेम्स जैसा बनते।
एक तरह से, शायद उन्हें इस खेल से संबंधित सारी प्रशंसाओं की ज़रूरत थी।
उसके लिए वह पुरानी दुनिया भूलना… बेहद कठिन था,
क्योंकि वह उससे छीन लिया गया था।
वह खेल छोड़ने को तैयार नहीं था।
उसे उस प्रतिद्वंद्विता से प्यार था।
इसलिए नहीं कि वह प्रसिद्ध होना चाहता था।
यह बस प्रतिस्पर्धी होने के बारे में था।
मुझे कोहनियों की, कोहनियों से चोट लगने की, और कोहनी मारने की याद आती थी।
मुझे प्रतिद्वंद्वी के विरुद्ध तैयार होने की याद आती थी।
मैं खेलना चाहता था।
तो मैं वहाँ क्यों मौजूद नहीं था?
तो 1996 में,
आधा साल बीतने के बाद, उसने कहा, "मैं वापस खेलना शुरू करूँगा।"
पर मुझे पता था…
मुझे पता था कि वह ज़्यादा देर नहीं टिकेगा।
आज सुबह, जॉनसन ने अपनी वापसी की अफ़वाहों का अंत किया।
मैं लौट आया हूँ। हाँ।
जैसे ही लेकर प्रशंसकों को ख़बर मिली कि मैजिक जॉनसन
टीम में लौट रहा है, द फ़ोरम बॉक्स ऑफ़िस से टिकटें धड़ाधड़ बिकने लगी हैं।
मैं बेहद उत्तेजित हूँ। मैं पिछली दो या तीन रातों से सो नहीं पा रहा हूँ।
शायद यह 1996 में था। मैं मैजिक की कमबैक गेम में था।
सारी टिकटें बिक गईं। व्हू! मैजिक एलए लौट आया है।
मैजिक राष्ट्रपति के लिए
मैं रेडियो पर स्पोर्ट्स विभाग संभालता था,
और मैंने सोचा, "मुझे इस गेम में जाना होगा।"
जॉनसन आज रात लेकर्स लाइनअप में लौट रहा है
वापसी पर स्वागत है मैजिक
मैजिक मेरे बचपन का एक महत्वपूर्ण हिस्सा है।
जिमी किमेल दोस्त और कॉमेडियन
जब मैं छोटा था, तो मैं उसकी तस्वीरें बनाता था।
उसे उसे कोर्ट में वापस देखना, और न केवल खेलते हुए, पर बेहतरीन खेल खेलते हुए…
मैजिक बास्केट के करीब है, और स्कोर!
यह इतना जीवंत था।
यह स्पोर्ट्स से परे था।
कल रात जब वह लॉस एंजेलिस लेकर्स के लिए कोर्ट में उतरा,
मैजिक जॉनसन ने ऐसे खेला मानो उसने अवकाश लिया ही नहीं था।
उसने 19 पॉइंट बनाए, आठ रिबाउंड और दस असिस्ट किए।
जहाँ तक उसके खेलने का सवाल था, मैं ख़ुश थी क्योंकि वह ख़ुश था,
पर…
मुझे ऐसा नहीं लगा था कि यह अच्छा विचार था।
मैजिक जॉनसन ने कहा है, "आओ माइकल।"
कल रात शानदार वापसी के बाद मैजिक मैन एनबीए किंग माइकल जॉर्डन के साथ
शुक्रवार की रात को मुक़ाबला करने के लिए तैयार दिखाई दे रहा है।
मैजिक जॉनसन ने कोशिश की।
पिपेन ने रोका।
बॉल वापस मैजिक के पास पर रॉडमन ने ब्लॉक किया। चूक।
मेरे लिए शिकागो बुल्स के विरुद्ध दूसरा गेम बेहद दुखदायक था,
और उन्होंने उन्हें बुरी मात दी।
और मैं माइकल को जानता हूँ। मैंने गेम के बाद उससे बात की।
उसे बहुत बुरा लगा।
उसने और डेनिस रॉडमन ने बस… उन्होंने उन्हें बुरी तरह से हराया।
मुझे याद है कि डेनिस रॉडमन उसे गार्ड करना चाहता था।
तो हमने डेनिस को उसके पीछे लगा दिया।
मैजिक ने रॉडमन के हाथ को धकेला,
उसके बग़ल से निकला, और रॉडमन को फ़ाउल मिला।
और… अह-ओह। वह…
गेम में काफ़ी बकवास बातें हो रही थीं।
मैंने कहा, "देखो, मैंने तुम्हें 1992 में ही कहा था कि अब कई नए लड़के खेल रहे हैं।"
समझे, "अब केवल मैजिक जॉनसन और लैरी बर्ड नहीं रहे।
तुम हार रहे हो, और हम जीत रहे हैं।"
अब वह एथलेटिकवाद और गति और फुर्ती नहीं थी।
उसके आईक्यू और आकार की वजह से…
कर्ट रैम्बिस लेकर्स फ़ॉरवर्ड 1981-1988
…वह अब भी फ़्लोर पर सहयोग कर सकता था।
पर जैसे-जैसे सीज़न आगे बढ़ रहा था, तुम… अन्य खिलाड़ी उस पर हावी होने लगे थे।
वह उतना उत्तेजित और ख़ुश नहीं था जितना उसने सोचा था।
यह थकाऊ था और यह अलग था।
…लगता है वह अभी डिफेंड करने की कोशिश में है,
ब्लेज़र्स सुरक्षित होंगे।
इस प्रतिक्रिया पर क्या कहेंगे?
उस गेम के बाद उसे एहसास हुआ, "ठीक है, अब मैं अवकाश ले सकता हूँ।
मैजिक ने दोबारा खेल छोड़ा… यही अंत है?
यह वैसा नहीं रहा जैसा हुआ करता था।
अब मुझे यह नहीं चाहिए।"
यह कोई उदासीन या बुरा दिन नहीं है। यह अच्छा दिन है
क्योंकि ईश्वर के आशीर्वाद से मैं वापस लौट सका
और यह ख़त्म होने के बाद भी ईश्वर आशीर्वाद देना जारी रखेंगे।
पूफ़! मैजिक ने हमेशा के लिए अवकाश लिया
और वह उस पुराने जीवन को पुनर्जीवित करने की कोशिश में वापस लौटता रहा,
जो कि असंभव था।
पर उसका दिमाग़ ऐसा काम करता है कि…
जिस तरह से अर्विन सोचता है… जिस तरह से अर्विन काम करता है,
बस भविष्य के बारे में सोचते ही, उसे नई पारिकल्पनाएँ दिखती हैं।
और वह उन्हें लेकर इतना उत्तेजित हो जाता है।
वह कई भिन्न चीज़ें करने की कोशिश में था।
उसने वापसी की, और फिर वह टीवी शो किया।
कुछ ही महीनों में, जॉनसन द मैजिक आवर होस्ट करेंगे,
देर रात प्रसारित होने वाला सामूहिक टॉक शो।
हैलो। कैसे हो? ठीक हो?
हाल ही में टेलीविज़न प्रोग्रामर्स के एक सम्मेलन में,
वह प्रत्येक एग्जीक्यूटिव के साथ व्यवसायिक रिश्ता बनाने की कोशिश में थे।
कैसे हो? तुमसे मिलकर ख़ुशी हुई।
हमने इस पर चर्चा की। मुझे लगा कि यह दिलचस्प विचार है।
पर मैंने उसे चेतावनी ज़रूर दी थी, क्योंकि मैंने डेविड लेटरमन को संभाला था,
और मैंने उसे सलाह ज़रूर दी थी कि यह बेहद कठिन काम है।
लेनो भी यही करता है। और लेटरमन भी।
जिस काम में तुम घुस रहे हो, इसमें काफ़ी संघर्ष करना पड़ता है।
-हाँ। -तो यह क्यों कर रहे हो?
क्योंकि इसमें काफ़ी संघर्ष करना पड़ता है।
लॉस एंजेलिस से लाइव प्रसारित हो रहा है, "द मैजिक आवर।"
"द मैजिक आवर"…
गौर से सुनिए, यह वो आदमी कह रहा है जिसे मैजिक जॉनसन से प्यार है…
वह न केवल… न केवल सबसे ख़राब टॉक शो में से एक था,
बल्कि इतिहास के सबसे ख़राब टेलीविजन शो में से एक था।
सामने की पंक्ति में इतने सारे जुड़वे हैं। वाह!
इन जुड़वों को देखो।
-बस मेरे लिए, हह? -बस तुम्हारे लिए।
और उसे तुरंत एहसास हुआ, कि वह रोज़ रात को यह नहीं करना चाहता है।
यह ज़रूरी है कि आप इसके आदी हों।
वह इसमें अच्छा नहीं था।
वह अन्य कामों का आदी था।
तो शायद वह भिन्न काम करके ख़ुद को थका रहा था।
अर्विन और मैजिक में यही अंतर है कि वे दोनों बेहद अलग लोग हैं।
मैजिक एक किरदार है।
वह बेहद सामाजिक है।
वह कैमरे के सामने मुस्कुराता है,
हँसता है, ध्यान आकर्षित करना पसंद करता है।
दर्शकों के सामने, वह पूरी तरह से एक अलग इंसान है।
जब दर्शक नहीं होते हैं, तो वह काफ़ी अंतर्मुखी होता है
और… और कभी-कभी काफ़ी शांत रहता है।
यह "स्प्लिट" फ़िल्म की तरह है। वे बस ध्यान आकर्षित करने के लिए लड़ रहे हैं।
यह ऐसा है मानो कोई… अर्विन ध्यान आकर्षित कर सकता है,
पर फिर कोई बदलाव आता है। और फिर वह मैजिक बन जाता है।
मज़ेदार बात यह है कि, मेरे और मेरे डैड की सोच एक जैसी है
और चीज़ों के प्रति हम दोनों का नज़रिया एक जैसा है।
और वह ख़ुद को समझने की कोशिश में थे। और मैं ख़ुद को।
मैं जो हूँ, वह बनने का सफ़र सबसे कठिन था,
और इसका एक बड़ा कारण वह प्रसिद्ध नाम था जिससे मैं जुड़ा था।
बड़े होते हुए… हमेशा से उनकी नज़रें मुझ पर थीं।
जैसे, मेरी परीक्षाएँ लेते थे और…
ख़ासकर तब जब मैं छोटा था, क्योंकि बेशक़ ज़नाना चीज़ों के प्रति
मेरा ज़्यादा लगाव था।
और वह… और मुझे इसकी अनुमति नहीं थी।
वह हमेशा से अपनी बहन की गुड़ियों के साथ खेलना चाहता था,
ख़ासकर बार्बी गुड़ियों के साथ,
और उन्हें भिन्न कपड़े पहनाता था।
और चाहे मैं उसे यह करने से कितना भी मना करूँ,
मैं ऊपर जाकर उसे वही करते हुए पाती थी।
मैं हमेशा अपने बिस्तर के नीचे बार्बी या नन्हें ड्रेस छुपाता था।
मैं उनसे छुपता था।
यह लगभग ऐसा था मानो मैं दोहरी ज़िंदगी जी रहा था।
अगर मुझे अपने कमरे में
बस एक घंटा अकेले रहने का मौका मिलता था, जब मैं अपने नन्हे ड्रेस पहन पाती थी
और बदमाश रानी बन पाती थी और गुड़ियों के साथ खेल पाती थी, वह काफ़ी था।
मैं स्कूल जाकर अपना स्वाभारिक रूप ज़ाहिर करती थी,
पर घर में… नहीं।
हम बच्चों के साथ वसंत में घूमने गए थे।
इजे लगभग 13 साल का था।
और तभी मैंने उसे एक दूसरे लड़के को घूरते देखा जब हम हवाई में थे।
मैंने उससे बात की और पूछा,
"क्या तुम्हें लगता है कि तुम गे हो या तुम्हें लड़के पसंद हैं?"
और उसने कहा, "हाँ।" और वह मुझे बताने से घबरा रहा था।
मुझे बताने से पहले, मैंने उससे कहा, "इजे, तुम्हें मेरी चिंता करने की ज़रूरत नहीं है।
मुझे पहले ही पता था कि तुम क्या थे।"
और मैंने उसके कंधों से एक बड़ा बोझ हल्का होते देखा।
शायद उस समय उसने कुकी से इस बारे में बात कर ली थी,
पर उसने डैड से बात नहीं की थी।
मैंने कहा, "मैं तुम्हारे साथ हूँ, और तुम्हारा समर्थन करती हूँ, तुमसे प्यार करती हूँ।
तो अगला क़दम, हम तुम्हारे डैड को कैसे बताएँ?"
जब हम छुट्टियों से लौटे,
मैंने तुरंत उसे बताने का फ़ैसला किया क्योंकि मैं यह निपटाना चाहती थी।
क्योंकि मैं आगे बढ़ने के लिए तैयार थी।
उन्होंने कहा, "तुम्हें मर्दाना बनना चाहिए। तुम्हें ऐसा ही होना चाहिए।
मैं नहीं चाहता था कि तुम ऐसा बनो।" और मैं बस वहाँ बैठा था,
और सोच रहा था, "यह सुनकर बहुत दुःख हो रहा है।"
मैं सामने बैठकर झूठ नहीं बोलूँगा कि,
जो वह कर रहा था, शुरू से ही मैंने उसे स्वीकार कर लिया था, क्योंकि मैंने नहीं किया था।
इजे कमरे से निकल गया। मैं उसे डाँटने लगी।
कि, "विश्वास नहीं होता कि तुमने ऐसा कहा।
वह ऐसा ही है। उसे वैसे ही रहने दो।
उसे वही बनने दो जो वह बनना चाहता है।"
मुझे याद है उसके बाद मैंने इजे से बात की थी,
और वह दुखदायक था।
वह दुखदायक था।
टीएमज़ेड
-कैसे हो? -कैसे हो? कैसे हो? कैसे हो?
मैं रात को एलए में घूम रहा था, बस अपनी ही धुन में था,
और मैं और मेरा दोस्त, जो एक लड़का था… हमने हाथ थाम रखे थे।
जब मैं अगली सुबह उठा, सब कुछ बदल गया था।
वह ख़बर हर जगह थी।
मैजिक के गे बेटे के लिए समर्थन
यह मैजिक जॉनसन का बेटा है, इजे, 20-वर्षीय।
अपने बॉयफ्रेंड का हाथ थामे हुए, उसकी तस्वीरें दिखाई दी हैं।
हर कोई जानकारी ढूँढने की कोशिश में था
और पूछ रहा था, "ए, क्या वह गे है?"
यह मेरे लिए बहुत कठिन था।
मुझे अपने बच्चों की रक्षा करनी चाहिए थी।
मेरे पिताजी ने मुझे यह सिखाया था।
और इसलिए इजे के लिए, यह ज़रूरी था कि मैं ख़ुद को रोकूँ
और कहूँ, "वह ऐसा ही है,
और तुम उसे अपने अनुसार जीने के लिए मजबूर नहीं कर सकते हो।
तुम्हें ही बदलना होगा। उसे नहीं। तुम्हें।"
तो एक दिन, हम घर पर थे।
और मैंने उन्हें हॉलवे में बातें करते सुना, इजे के बेडरूम के पास,
और मैं सोच रही थी, "वे क्या… वह इतनी जल्दी क्यों उठ गया?"
मैंने उससे कहा। मैंने कहा, "चाहे तुम जो भी बनना चाहो,
और तुम जो भी हो, मैं तुमसे प्यार करता रहूँगा।"
उन्होंने मुझे इतने ज़ोर से गले लगाया। मुझे लगा कि मेरी कमर टूट जाएगी।
और तभी मुझे एहसास हो गया। मैंने सोचा, "हम इस स्थिति से निपट सकते हैं।"
#रियललाइफ़हॉटटॉपिक वेंडी
शानदार इजे जॉनसन।
तुमने बस खुलासा नहीं किया, बल्कि ज़ोरो-शोरों से बयान किया।
यही सबसे महत्वपूर्ण है।
-वह जो भी हो, मैं उससे प्यार करता रहूँगा, और… -सही कहा।
मैजिक और परिवार द इंटरव्यू
कि उन्होंने मेरा साथ दिया,
इससे कई परिवारों को, कई पिताओं और बेटों को
उनके चरित्र के बारे में काफ़ी जानकारी मिली।
मैजिक जॉनसन के बेटे ने बॉयफ्रेंड का खुलासा किया। माता-पिता गर्वित हैं
ख़ासकर, अश्वेत लोगों को।
मुझे केवल एक पिता का प्यार दिखा
और यह दिखा कि इजे के बारे में बताते हुए वह कितना गर्वित था।
और मुझे पता नहीं था कि कई साल बाद मैं भी यही कर रहा हूँगा।
ड्वेन वेड हीट गार्ड 2003-2016, 2018-2019
विपरीतलिंगी बेटी के लिए ड्वेन वेड का समर्थन मददगार होगा
और मैं उससे प्रेरणा ले सकता हूँ।
मैं अपने बच्चे के बारे में बताते हुए उस गर्वित पिता से प्रेरणा ले सकता हूँ। सच में।
वह मेरा और मैं जो हूँ और जो अपना असली रूप दिखाता हूँ और डरता नहीं हूँ,
वह सच में इसका सम्मान करते हैं।
उसने इतने सारे युवाओं के लिए जो किया,
इससे मुझे बहुत अच्छा महसूस हुआ।
उन्होंने पहले भी ज़िक्र किया था।
और उन्होंने कहा था, "मैंने… मैंने तुम्हारा पिता बनकर और तुम्हें देखकर
काफ़ी कुछ सीखा है और…"
और शायद तभी उन्हें यह एहसास हुआ कि,
हम काफ़ी हद तक एक जैसे हैं।
हैरानी की बात यह है कि, अब हम बहुत ज़्यादा करीब आ गए हैं।
अर्विन को एहसास हुआ कि कई ऐसे युवा थे जो संघर्ष कर रहे थे।
इसलिए हम फाउंडेशन का विस्तार करने वाले थे
और एचआईवी/एड्स केंद्रित एकल उद्देश्य से बढ़कर छात्रवृत्ति भी प्रदान करने वाले थे।
एम्बर ग्रैंट मैजिक जॉनसन फाउंडेशन स्कॉलर
मैजिक जॉनसन फाउंडेशन मेरा विस्तृत परिवार था।
मैं मैजिक जॉनसन/टेलर माइकल्स…
डेविड जॉन्स मैजिक जॉनसन फाउंडेशन स्कॉलर
…स्कॉलरशिप प्रोग्राम का पूर्व छात्रवृत्ति प्राप्तकर्ता हूँ।
यह छात्रवृत्ति उन छात्रों की पहचान करने पर केंद्रित है
जिन्हें न केवल वित्तीय सहायता चाहिए, बल्कि एक मेंटर भी चाहिए।
चयनित होने वाले अधिकांश छात्र वे होते हैं जिन्हें काफ़ी मुश्किलों का सामना करना पड़ता है।
उनके पास कॉलेज जाने के लिए ग्रेड थे। उनके पास बस पैसे नहीं थे,
और मैजिक जॉनसन फाउंडेशन ने इसमें उनकी मदद की।
हमने न केवल छात्रवृत्ति प्रदान की,
बल्कि हमने उन्हें सफल होने के लिए ज़रिए भी दिए।
हमें एहसास हुआ कि इन छात्रों को कॉलेज जाने के लिए पैसे देना काफ़ी नहीं था,
उन्हें पूरे सफ़र के दौरान समर्थन की भी ज़रूरत थी।
हमारे पास लैपटॉप, रेज़मे प्रशिक्षण,
साक्षात्कार कार्यशालाएँ प्रदान करने के लिए कई शहरों में प्रौद्योगिकी केंद्र थे।
शुरुआत में इस प्रोग्राम में हम लगभग 30 लोग थे,
और फिर हर साल, यह संख्या बढ़ती गई।
वह हज़ारों बच्चे, सभी युवा
जिन्हें हमने कॉलेज भेजा।
यह बस बेहद सुंदर है।
मैजिक जॉनसन, जिन्हें हम प्यार से "डैडी अर्व" बुलाते हैं,
वह हमारे पिता जैसे हैं।
और मेरे पिता बेहद अच्छे हैं, पर वह मेरे लिए बोनस डैड जैसे हैं।
हम उन्हें "डैडी अर्व" बुलाते हैं। इस समय उन्हें "मैजिक" बुलाना मेरे लिए कठिन है।
वे उसे "डैडी अर्व" बुलाते थे,
और वह उनकी ज़िंदगियों का एक महत्वपूर्ण हिस्सा था।
वह हमारे साथ बास्केटबॉल स्टार जैसा पेश नहीं आते थे,
तो वह अर्विन "मैजिक" जॉनसन नहीं थे।
वह स्नेही थे, और वह कोमल थे, और वह दयालु थे।
और वह ऐसे थे जो आपको विकसित होते देखना चाहते थे।
वह क्षमता देखना, उसमें निवेश करना, प्रोत्साहित करना, परिपोषण करना पसंद करते हैं।
उन्होंने हमें वह आत्मविश्वास दिया। कि, कंधे पीछे, सिर ऊपर, सीना बाहर।
तुम्हारा एक वजूद है। तुम्हारे पास कहने को कुछ है। और लोगों को वह सुनना चाहिए।
डरो मत। आगे बढ़ो।
मेरी नज़र में, यही उन्हें सच में एक दिग्गज और आइकॉन बनाता है।
और शायद वह… शायद वह अपनी कल्पना से भी ज़्यादा सफल हुए।
और वह बस आगे बढ़ते रहे, और अब भी आगे बढ़ते जा रहे हैं।
वह सबसे बेहतरीन गार्ड में से एक हैं,
शायद अब तक के सबसे बेहतरीन बास्केटबॉल खिलाड़ी हैं।
वह हाई स्कूल, एनसीएए,
एनबीए और ओलिंपिक चैंपियनशिप जीतने वाले पहले खिलाड़ी हैं।
उन्होंने पाँच एमवीपी और पाँच चैंपियनशिप रिंग जीते हैं।
जॉनसन ने एक सफल व्यवसायी के रूप में प्रभाव डाला है।
उन्होंने शहरी पड़ोस को पुनर्जीवित करने में मदद की है।
वह लॉस एंजेलिस के शहर का पर्याय बन गए हैं।
मुझे याद है कि, मैं अपनी माँ को लेकर आया, क्योंकि उस समय मेरे पिताजी आ न सके थे।
और अचानक, वह… मैंने उन्हें रोते देखा।
और मैंने पूछा, "माँ, क्या हुआ?"
उन्होंने कहा, "मुझे विश्वास नहीं हो रहा है, और तुम्हारे नानाजी…
वह बस यह जानकर उत्तेजित हो जाते
कि… जैकी रॉबिंसन उनका पसंदीदा खिलाड़ी था।
वह जैकी की जयकार करते थे, रेडियो पर हर गेम सुनते थे,
और अब जिस टीम के लिए जैकी खेलता था, तुम… तुम उस टीम के मालिकों में से एक हो।"
और मैंने कहा, "वाह।"
जैकी रॉबिंसन ब्रुकलिन डॉजर्स 1947-1956
जिस दिन जैकी रॉबिंसन ने ब्रुकलिन में अपना पहला गेम खेला था, मैं उसके अगले दिन पैदा हुआ था।
मेरे घर में यह बहुत महत्वपूर्ण था।
करीम अब्दुल-जबार लेकर्स सेंटर 1975-1989
साठ साल बाद,
और यह मैजिक है।
और यह इस तरह का सौभाग्य है जो आप… जो आप ख़ुद हासिल नहीं कर सकते।
यह बस मिल जाता है।
मैजिक जॉनसन एक नई टीम, एलए डॉजर्स में शामिल हो रहे हैं।
लेकर्स के साथ उनकी विजयी वंशावली और उनकी शानदार मुस्कान ने
अचानक, अपने आप ही,
ऐसी बुरी क़िस्मत दूर की जिससे डॉजर्स और उनके प्रशंसक सच में त्रस्त थे।
मैं…
मैं अपने एहसास शब्दों में बयान नहीं कर सकता।
तो यह शानदार समय है।
मेरे पिताजी किसी के भी क़र्ज़ तले नहीं रहते थे।
तो वह हमेशा मुझे सिखाते थे कि जो गाड़ी चलाओ, वह अपनी होनी चाहिए,
उसी घर में रहो जिसके मालिक तुम हो।
अमरीका में यही ताक़त है।
सन 2020 में डॉजर्स ने सारे मैच जीते लिए।
यही सबसे महत्वपूर्ण है।
और पता है मैंने उनसे क्या कहा था जब हमने टीम खरीदी थी?
"मेरे पास इतने सारे लेकर चैंपियनशिप रिंग हैं। मुझे एक वर्ल्ड सीरीज़ रिंग चाहिए।"
और देखो, मुझे मिल गया। हाँ!
लैंसिंग, मिशिगन का अश्वेत लड़का।
यह सब स्वामित्व के बारे में है।
वह अभी वही खेल खेल रहा है।
एक बार फिर, जॉनसन अपने प्यारे फ्रैन्चाइज़ में
दोबारा मैजिक लेकर आया है।
उन्होंने कहा, "चलो स्पार्क्स को खरीदें।" मैंने कहा, "ठीक है, चलो खरीद लें।"
शाबाश, स्पार्क्स!
अगर आप उनसे अभी पूछें, "तो, अब आगे क्या?"
तो वह कहेंगे, "मुझे ख़ुशी हुई कि तुमने पूछा। तो सुनो।"
लॉस एंजेलिस आइकॉन मैजिक जॉनसन
हाल ही में एमएलसी द्वारा अनुमोदित एक नए सॉकर क्लब, एलएएफ़सी में
निवेश करने वाले एक शक्तिशाली दल का हिस्सा बन गए हैं।
एक बूढ़े अश्वेत व्यक्ति के रूप में, मुझे यही देखना अच्छा लगता है।
बॉब मैकैडू लेकर्स सेंटर 1981-1985
वह वो चीज़ें कर रहा है जो हम करने के बारे में सोच नहीं सकते थे।
अर्विन हमेशा से ही अग्रणी रहा है,
और इसका महत्वपूर्ण हिस्सा यह है कि
हम बस नए रास्ते नहीं बनाते हैं।
एरिक हॉलोमन सीईओ, एक्विट्रस्ट लाइफ़ इन्शुरन्स
हम वह रास्ते खुला छोड़ते हैं और दूसरों को अनुसरण करने के लिए रास्ता देते हैं।
ड्वेन वेड जैज़ ओनरशिप ग्रुप में शामिल हुए
वह सब कुछ जो मैं हमेशा हासिल करना चाहता था
या जो सोचा नहीं था कि हासिल कर सकूँगा,
जब… मैजिक ने हमें दोबारा दिखाया कि, "ए, दोस्तों। तुम यह कर सकते हो।"
यह उन कारणों में से एक है कि सभी दोस्त अर्विन की सराहना करते हैं।
वह पहला व्यक्ति है जिसने हमें बास्केटबॉल के अलावा अन्य ज़रियों से पैसा कमाना सिखाया
और अपने समुदायों में वापस जाकर अश्वेत लोगों को आर्थिक अवसर देना सिखाया।
यह सच में बहुत बड़ी उपलब्धि है।
हम सभी मैजिक के क़र्ज़दार हैं।
शकील ओ'नील लेकर्स सेंटर 1996-2004
अगर आप पीढ़ी से पीढ़ी की बात करें,
तो मैं मैजिक का क़र्ज़दार हूँ।
मैजिक जॉनसन ने यह संदेश प्रसिद्ध कर दिया
कि हारकर पड़े रहने के बहाने मत दो।
क्योंकि अगर कोई बहाने दे सकता था…
स्टेफ़ेन ए. स्मिथ ईएसपीएन स्पोर्ट्स जर्नलिस्ट
…तो वह भी दे सकता था, पर उसने नहीं दिए।
और देखिए आज वह कितना सफल है।
भले ही उसने इस पल तक पहुँचने में…
मार्शा इज़्ली ऑड्रे वेबस्टर
पैनी विंटर्स-गैरी कॉलेज के दोस्त
…काफ़ी समय लगाया,
कुकी और उसका रिश्ता…
-यह शानदार है। -हर कोई ऐसा ही रिश्ता चाहेगा।
-यह एक शानदार प्रेम कहानी है। -यही… हाँ, सच में।
वे दोनों चाहे कहीं भी हों,
उसकी नज़रें हमेशा कुकी को ढूँढती हैं। "कुकी कहाँ है?"
वह उसका हाथ थामे रखता है, या उसे ढूँढता रहता है।
-हाँ। -और जिस तरह वह उससे प्यार करता है
और उससे पेश आता है और उसे देखता है, मुझे यह बेहद पसंद है।
यह बस… आप… उनमें इतना प्यार है, और मैं बस…
उनके रिश्ते के बारे में मेरी पसंदीदा चीज़ों में से एक है
एक-दूसरे के लिए उनका प्यार।
नीस, फ़्रांस में उनकी पार्टी,
-वह बस शानदार थी। -मेरे पास उसके वीडियो हैं। वाह।
-और, हाँ। उसने यह उसके लिए किया। -सेंट-ट्रोपे।
वह बस शानदार था।
सरप्राइज़!
यहाँ आने और हमारी 25वीं सालगिरह का हिस्सा बनने के लिए सभी को धन्यवाद।
मैं अतीत में झांकती हूँ और याद करती हूँ, क्योंकि 25 साल हो गए हैं, और मैं…
भले ही मैं हर रोज़ प्रार्थना कर रही हूँ,
यह सोचकर कि कोई चमत्कार होगा…
मुझे एहसास हुआ कि चमत्कार ही बेशक़ हुआ है।
क्योंकि वह अब भी यहीं है।
वह स्वस्थ है।
हम अपना चमत्कार जी रहे हैं।
आप जितनी मर्ज़ी सबसे महान खिलाड़ी पर बहस कर सकते हैं।
आप बिल रसल, जैरी वेस्ट, ऑस्कर रॉबर्ट्सन, विल्ट चैम्बरलेन से लेकर करीम अब्दुल-जबार तक की
बातें कर सकते हैं।
आप माइकल जॉर्डन, लेब्रॉन जेम्स की बातें कर सकते हैं।
किसी का भी नाम ले सकते हैं।
मुझे लगता है कि वह अब तक का सबसे महान खिलाड़ी है
और यह इसलिए नहीं है कि मैंने उसे प्रशिक्षण दिया, या कि मैं उसे प्यार करता हूँ।
सबकी अपनी राय होती हैं।
मेरी अपनी राय है।
पर इससे फ़र्क नहीं पड़ता कि कौन बेहतर है।
पूरी ज़िंदगी, हम एक-दूसरे से जुड़े रहेंगे।
उसका नाम मैजिक है।
इसलिए हमें पता था कि यह कुछ जादुई ही होगा।
उसे अपने नाम के प्रभाव का एहसास नहीं है।
उसका नाम हमेशा के लिए रहेगा।
मुझे कभी "मैजिक" नाम आकर्षक नहीं लगा।
मैंने सोचा नहीं था कि यह नाम जुड़ जाएगा, और मैंने सोचा नहीं था यह टिकेगा।
और अब देखिए।
मैं अब 61 साल का हूँ, और लोग अब भी मुझे मैजिक बुला रहे हैं।
तो शायद मैं ग़लत था,
और बाकी सब सही थे।
उप-शीर्षक अनुवादक: मून कलिता